དེ་ལྟར་བལྟས་ན་སྐྱེས་མཆོག་ཁོང་ནི།ཁེ་ཕན་ཉི་ཚེ་བ་ཙམ་ལ་ཞེན་པའི་མི་ཡང་མོ་བྱ་སྤུ་འདྲ་བ་དག་དང་གཏན་ནས་མི་མཚུངས་པ་མ་གཏོགས།ཁག་འགེལ་ས་ཞིག་བཙལ་ཏེ་ཕ་ཡུལ་དུ་ལོག་པའི་འཇོན་ཐང་མེད་པ་ནི་ག་ལ་ཡིན་ཏེ་མིན་ནོ།།ཚུལ་དེ་ལ་བསམས་ན་ཡང་།དམ་པ་ཁོང་ནི་རང་ཚུགས་ཤེལ་གྱི་མཆོད་རྟེན་གས་ཆག་མེད་པའི་རིགས་ཡིན་པ་རེད།དམ་ཚིག་རྡོ་རྗེའི་མདུད་པར་དམ་ལྷོད་མེད་པའི་རིགས་ཡིན་པ་རེད།དེའི་ཕྱིར་ཁོང་ནི་དོན་ལ་ཕ་ཡུལ་དང་ཁ་འབྲལ་མྱོང་གཏན་ནས་མེད།ནམ་ཡང་གངས་རིའི་བྲང་གཞུང་དུ་འཛུམ་དང་བཅས་བཞུགས་ཡོད།